বহরমপুরের প্রান্তিকপাড়ার বাসিন্দা মুন্না মুস্তারি বলছেন, ‘‘কতম্পনটা মৃদুই ছিল তবে, ভূমিকম্প বলে কথা। ভয় তো এড়াতে পারিনি। সপরিবারে রাস্তায় নেমে এসেছিলাম। ঘরে ঢুকতেই ভয় করছিল।’’ গোরাবাজারের তিতিক্ষা ঘোষরায়র অভিজ্ঞতাটা অন্যরকম—সবে রান্নার কাজ শেষ করে পাশের ঘরে এসে একটু বসেছেন। এমন সময় রান্নাঘরে হাতা খুন্তির ঝনঝন করে ওঠা। বলছেন, ‘‘আমি তো ভয়ে কাঠ, কী হল রে বাবা!’’ রান্নাঘরে বিড়াল ঢুকেছে ভেবেছিলেন তিনি। হয়ত তারাই হাতা-খুন্তি নাড়াচ্ছে। বলছেন, ‘‘কিন্তু রান্নাঘরে গিয়ে দেখি বিড়াল তো নেই।’’ পরে টিভিতে দেখেন, এই কাণ্ড।